Pep Guardiola

Josep "Pep" Guardiola Sala er spænskur knattspyrnuþjálfari og fyrrum leikmaður. Hann hefur þjálfað Manchester City frá 2016.
Hann á met yfir flesta sigurleiki í röð La Liga, Bundesliga og ensku úrvalsdeildinni. Sem leikmaður var hann lengst af hjá FC Barcelona og vann deildina sex sinnum með félaginu. Hann var í landsliði Spánar og Katalóníu. Pep spilaði sem varnarsinnaður miðjumaður.

Guardiola er sigursæll þjálfari og vann þrefalt á fyrsta tímabilinu með Barcelona; La Liga, Meistaradeild Evrópu og Copa del Rey, Með Bayern sigraði hann deildina öll ár sem hann var þar og með Manchester City hefur hann unnið deildina sex sinnum ásamt fimm bikartitlum. Tímabilið 2022-2023 vann hann Meistaradeildina með Manchester City.

Áberandi var samkeppni milli hans og Jürgen Klopp stjóra Liverpool FC.

Árið 2025 stýrði hann 1000. leik sínum sem knattspyrnustjóri og vann hann 716 leiki af þeim fjölda.   1,000 games in, Guardiola has new BBC, sótt 10. nóvember 2025 

Guardiola hefur stutt sjálfstæði Katalóníu.

Tilvísanir

Flokkur:Spænskir knattspyrnumenn
Flokkur:Spænskir knattspyrnustjórar
Flokkur:Fólk fætt árið 1971